OpenLLM-France/wikimedia huggingface dataset:
# Sona Velikhan

Sona Velikhan Ibrahim kizi (en àzeriː Sona İbrahim qızı Vəlixan) (Khàrkiv, 19 de juny de 1883 — 4 d'abril de 1982) va ser una oftalmòloga soviètica i azerbaidjana, doctora en medicina i professora.
Va estudiar a Lausana i a Sant Petersburg, graduant-se el 1908 a la Universitat Mèdica de Sant Petersburg. Sona Velikhan va ser la primera dona azerbaidjana que va obtenir un títol de medicina. Després de graduar-se va treballar a la facultat mèdica de la Universitat de Khàrkiv i al departament de malalties oculars de l'Institut Mèdic de l'Azerbaidjan. Entre 1939 i 1971 va ser la responsable d'aquest departament.
El 1942 va ser ascendida a Distingida Acadèmica de la República Socialista Soviètica de l'Azerbaidjan.

## Referències

* ↑ «Great Women Of Azerbaijan – Social Studies» (en anglès). Arxivat de l'original el 2020-10-27. [Consulta: 11 febrer 2020].
* ↑ «Visions of Azerbaijan Magazine ::: Thirty Firsts» (en anglès). [Consulta: 11 febrer 2020].
# Sporminore

Sporminore és un municipi italià, dins de la província de Trento. L'any 2007 tenia 1.254 habitants. Limita amb els municipis de Campodenno, Spormaggiore i Ton.

## Administració

Llista d'alcaldes :
| Període | Identitat | Partit |
| 2005- | Fabrizio Franzoi | Llista cívica |
# Sorin Ovidiu Vântu

Sorin Ovidiu Vântu (Sagna, 23 de novembre de 1955) és un empresari romanès i propietari de la companyia de mitjans Realitatea-Cațavencu. El 2007, va ser considerat el quart home més ric de Romania, amb un patrimoni net estimat entre 2.100 i 2.300 milions d'euros.
El 16 de juny de 2009, durant una entrevista de televisió a B1 TV, l'expresident Traian Băsescu va acusar Vîntu d'evasió fiscal en no haver pagat suposadament 60 milions d'euros d'Impost sobre el Valor Afegit. Més tard, Vântu va negar l'acusació i va demandar a Băsescu per difamació, demanant 1 milió d'euros en indemnització.
Vîntu va ser condemnat a dos anys de presó el 2005 per utilitzar alguns documents falsos per obtenir accions majoritàries del Banc d'Inversions i Desenvolupament (BID), que va fer fallida el 2002. Més tard, el Tribunal d'Apel·lació de Bucarest va ordenar per decisió final la suspensió del judici determinant que els càrrecs havien passat el seu termini de prescripció.
El 21 de juny de 2012, va ser condemnat a un any de presó després de l'acusació de xantatge del seu exsoci comercial, Sebastian Ghiță.
El setembre de 2010 va ser detingut breument, acusat d'haver ajudat Nicolae Popa, l'antic CEO de BID.
El 21 de febrer de 2016, va ser condemnat a vuit anys de presó per un esquema ponzi.

## Referències

* ↑ «Statute Of Limitations Rids Romanian Businessman S.O. Vantu Of Forgery Charges». Mediafax.ro. [Consulta: 25 desembre 2011].
* ↑ UPDATE SOV, un an de închisoare cu executare. Arxivat 2012-06-23 a Wayback Machine., Andrei Aștefănesei, Adevărul (romanian). Consultat 2012-06-21.
* ↑ Home » News » Sorin Ovidiu Vintu sentenced to eight years in prison for ponzi scheme fund FNI Sorin Ovidiu Vintu sentenced to eight years in prison for ponzi scheme fund FNI, Georgiana Bendre, Business Review. Consultat 2017-02-22.
# Sorio

Sorio (en cors Soriu) és un municipi francès, situat a la regió de Còrsega, al departament d'Alta Còrsega. L'any 1999 tenia 148 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 154 | 165 | 141 | 118 | 126 | 148 |

## Administració

Llista d'alcaldes :
| Període | Identitat | Partit | Qualitat |
| 2001- | Joseph Chiarelli | | |
# Stark

«Stark o Starke» té aquests significats:
* Toponímia:
** Stark (Kansas), població dels Estats Units a l'estat de Kansas
** Stark (Nova Hampshire)
** Starke (Florida)
** Stark City, població dels Estats Units a l'estat de Missouri
* Biografies:
** Johannes Stark (Schickenhof, Baviera, 1874 - Traunstein, 1957), físic alemany guanyador del Premi Nobel de Física el 1919
** Frederick Ebsen Starke (Filadèlfia, 1890 - ?), compositor i director d'orquestra estatunidenc
** Frederick Stark Pearson (Lowell, Massachusetts, 1861 – RMS Lusitania, 1915), enginyer nord-americà i emprenedor
** Tom Starke (Freital, Saxònia, 1981), futbolista alemany que juga com a porter
** Wolfgang Stark (Landshut, Baviera, 1969), àrbitre de futbol alemany
* Miscel·lània: Stark Naked and Absolutely Live, àlbum en directe del grup alemany Alphaville
Viccionari
# Stari Ukirtxelon

Stari Ukirtxelon (en rus: Старый Укырчелон) és un poble de la República de Buriàtia, a Rússia, segons el cens del 2010 tenia 49 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Bakuchiol

El bakuchiol amb fórmula química C$_{18}$H$_{24}$O, és un meroterpè (un compost químic que té una estructura parcial de terpenoides) a la classe terpenophenol. Es troba en Psoralea corylifolia i en Otholobium pubescens.
Un estudi en rates suggereix que els extractes bakuchiol i etanol de la planta medicinal xinesa Psoralea corylifolia podrien protegir contra la pèrdua òssia. El bakuchiol aïllat de P. corylifolia ha mostrat activitat enfront de nombrosos patògens orals grampositius i gramnegatius. Va ser capaç d'inhibir el creixement de Streptococcus mutans en virtut d'un rang de concentracions de sacarosa, valors de pH i en presència d'àcids orgànics en una manera depenent de la temperatura i també va inhibir el creixement de cèl·lules adherides a una superfície de vidre.

## Referències

* ↑ Biosynthesis of bakuchiol, a meroterpene from Psoralea corylifolia.
* ↑ Amyloglucosidase Catalyzed Syntheses of Bakuchiol Glycosides in Supercritical Carbon Dioxide.
* ↑ Bakuchiol: A Hepatoprotective Compound of Psoralea corylifolia on Tacrine-Induced Cytotoxicity in Hep G2 Cells.
* ↑ Isolation and antihyperglycemic activity of bakuchiol from Otholobium pubescens (fabaceae), a peruvian medicinal plant used for the treatment of diabetes.

## Enllaços externs

* bakuchiol
# Batalla de Matapan

La batalla de Matapan fou una batalla naval de la Guerra Turcoveneciana (1714-1717) ocorreguda el 19 de juliol del 1717 entre una coalició de regnes cristians i l'armada de l'Imperi Otomà. Es va desenvolupar al mar Mediterrani, en el Golf de Lacònia, a l'extrem sud de Grècia, a prop de vint milles nàutiques del nord-est del cap de Matapan, que va donar nom a la batalla.

## Antecedents

Els otomans van aprofitar la favorable situació internacional en la que la Guerra de Successió espanyola i la Gran Guerra del Nord van preocupar l'atenció de la majoria dels estats europeus per provocar una forta derrota a Rússia en la guerra de 1710-1711, encoratjant el lideratge otomà i després del Tractat d'Adrianópolis de 1713 es va obrir el camí per atacar a Venècia.
La República de Venècia s'havia mantingut neutral, fet que no va impedir que, a poc a poc, fos perdent la seva antiga preponderància mentre Turquia esdevenia més forta. Davant l'amenaça dels turcs sobre península itàlica, el Papa sol·licita auxili als reis de Portugal, França i Espanya. D'aquest només Joan V de Portugal va acudir-hi.

## Batalla

L'armada cristiana estava composta en essència per l'armada de la República de Venècia, auxiliada pels Estats Pontificis, l'Orde de Malta, Toscana i el Regne de Portugal, que van aconseguir derrotar finalment l'exèrcit otomà.

## Conseqüències

La guerra tingué un resultat indecís des del punt de vista estratègic, encara que amb la pau de Passarowitz els otomans van perdre territoris significatius a Àustria, però van mantenir les seves conquestes contra Venècia en el Peloponès i Creta, tret de Preveza i alguns forts a Hercegovina

## Bibliografia

* Chasiotis, Ioannis. «Η κάμψη της Οθωμανικής δυνάμεως». A: Ιστορία του Ελληνικού Έθνους, Τόμος ΙΑ′: Ο ελληνισμός υπό ξένη κυριαρχία, 1669–1821 (en grec). Ekdotiki Athinon, 1975.
* ↑ Chasiotis, 1975, p. 38,41.
* ↑ Chasiotis, 1975, p. 39.
# Tadeusz Ważewski

Tadeusz Ważewski (Horishnia Vignanka (Txortkiv), 24 de setembre de 1896 - Rabka-Zdrój, 5 de setembre de 1972) va ser un matemàtic polonès.

## Vida i Obra

Tot i haver nascut a Czortków (avui Txorkiv, Ucraïna), va ser escolaritzat a les viles poloneses de Przemyśl, Mielec (1906-1911) i Tarnów (1911-1914). A partir de 1914 i fins a 1920 va estudiar a la facultat de filosofia de la universitat Jagellònica de Cracòvia, especialitzant-se en matemàtiques sota la influència de Stanisław Zaremba. De 1921 a 1923 va estar a la universitat de París on va obtenir el doctorat amb una tesi defensada devant un tribunal format per Émile Borel, Arnaud Denjoy i Paul Montel.
El 1927 va ser nomenat professor de la universitat Jagellònica, en la qual va romandre la resta de la seva vida. Al començament de la Segona Guerra Mundial, va ser un dels professors arrestats el novembre de 1939 durant la Sonderaktion Krakau: després de passar dos anys al camp de concentració de Sachsenhausen va retornar a Cracòvia on va estar donant classes clandestines fins al final de la guerra, ja que els nazis havien clausurat la universitat.
Ważewski va fer importants aportacions a la teoria de les equacions diferencials parcials i ordinàries, a la teoria del control i a la teoria dels espais analítics. Va ser l'introductor del concepte de retracció topològica que permet obtenir resultats dels sistemes d'equacions diferencials.

## Referències

* ↑ Pelczar, 2000, p. 342.
* 1 2 Agarwal i Sen, 2014, p. 388.
* ↑ Pelczar, 2000, p. 343.
* ↑ Ruszkowski, 2013, p. 190 i ss.
* ↑ Andres i Górniewicz, 2003, p. 392.

## Bibliografia

* Agarwal, Ravi; Sen, Syamal. Creators of Mathematical and Computational Sciences (en anglès). Springer, 2014. ISBN 978-3-319-10869-8.
* Andres, Jan; Górniewicz, Lech. Topological Fixed Point Principles for Boundary Value Problems (en anglès). Springer, 2003. ISBN 978-90-481-6318-2.
* Koroński, Jan «Tadeusz Ważewski (1896-1972)» (en polonès). inèdit, 2012.
* Pelczar, Andrzej. «Tadeusz Ważewski (1896-1972) : uczony i nauczyciel». A: Szafirski Bolesław (ed.). Złota Księga Wydziału Matematyki i Fizyki UJ (en polonès). Księgarnia Akademicka, 2000, p. 341-356. ISBN 978-83-7188-326-2.
* Ruszkowski, Sebastian «Time scale version of the Wazewski retract method» (en anglès). Збiрник праць Iн-ту математики НАН України, Vol. 6, Num. 6, 2013, pàg. 190-208. Arxivat de l'original el 2021-01-21. ISSN: 1815-2910 [Consulta: 15 gener 2021].

## Enllaços externs

* O'Connor, John J.; Robertson, Edmund F. «Tadeusz Ważewski» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Bamboo Airways

VietJet Air (codi IATA : QH; codi OACI: BAV) és una aerolínia de baix cost del Vietnam. La companyia té la seu a Quy Nhơn. El seu funcionament se centra en la Hà Nội, Quy Nhơn, ciutat Ho Chi Minh. Va ser fundada el 9 de juliol de 2017 el nom de Bamboo Aviation Company. A partir de la del seu llançament al desembre de 2019, va esdevenir la tercera companyia aèria privada per oferir domèstica servei al Vietnam, així com la cinquena línia aèria global que ofereixen vols nacionals civils. El 2019, les companyies aèries tenen vols a la majoria dels aeroports vietnamita: Hanoi, ciutat Ho Chi Minh, Da Nang, Hai Phong, Thanh Hoa, Dong Hoi, Quy Nhon, Buon Ma Thuot, Nha Trang, Can Tho, Phu Quoc. Els vols internacionals començaran al febrer de 2019: Seül, Bangkok, Singapur, Taipei i Siam Reap. En 2014, les línies aèries serveixen 35% dels passatgers nacionals. Juntament amb Jetstar Pacific Airlines, VietJet Air que són dues les companyies de baix cost al Vietnam.
La companyia va signar un contracte amb Airbus per a 24 Airbus A321neos. La companyia va signar un contracte amb Boeing per a 20 Boeing 787 Dreamliner.

## Referències

* ↑ «Bamboo Airways Airline Profile | CAPA» (en anglès). [Consulta: 27 març 2018].
* 1 2 «FLC Group signs MoU for 24 A321neos for Bamboo Airways | CAPA» (en anglès). [Consulta: 27 març 2018].
* ↑ «Vietnamese startup Bamboo Airways commits to A321neo» (en anglès). [Consulta: 27 març 2018].
* ↑ «FLC đã chốt xong hợp đồng mua 20 máy bay Boeing, Bamboo Airways sẽ có đường bay đến Pháp, Mỹ (FLC has finalized the Memorandum of Understanding (MOU) for 20 aircraft from Boeing and will fly to France and the USA» (en vietnamese). Vietnambiz, 25-06-2018. [Consulta: 25 juny 2018].
* ↑ «Vietnam's Bamboo Airways commits to 20 Boeing aircraft». Reuters, 26-06-2018. [Consulta: 26 juny 2018].

## Enllaços externs

* Bamboo Airways (anglès)
# Sue Ehlers

Susan "Sue" Ehlers va ser una ciclista estatunidenca campiona d'una medalla de plata al Campionat del món en contrarellotge per equips de 1987.

## Palmarès

* 1986
** 1r al Bisbee Tour
** Vencedora d'una etapa al Coors Classic
* 1987
** Vencedora d'una etapa a la Women's Challenge

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Rhinobatos glaucostigma

Rhinobatos glaucostigma és un peix de la família dels rinobàtids i de l'ordre dels rajiformes.

## Morfologia

Pot arribar als 76,3 cm de llargària total.

## Distribució geogràfica

Es troba a les costes centrals del Pacífic oriental: des del Golf de Califòrnia fins a l'Equador.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Corrèsa

Corrèsa (occità) o Corrèze (francès) és un municipi del sud-oest de França, al departament de la Corresa, regió de la Nova Aquitània.
Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 800 | 1 350 | 1 387 | 1 628 | 1 684 | 1 757 | 1 675 | 1 697 | 1 725 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 812 | 1 689 | 1 676 | 1 659 | 1 765 | 1 818 | 1 831 | 1 814 | 1 894 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 806 | 1 887 | 1 856 | 1 720 | 1 604 | 1 608 | 1 537 | 1 491 | 1 517 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 602 | 1 576 | 1 528 | 1 340 | 1 145 | 1 148 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Jean Tourneix | |
| 2008- | François Barbazange | |

## Personatges il·lustres

* Joan-Baptista Chèza, escriptor occità.

## Referències

* ↑ «Corrèsa». Gran Enciclopèdia Catalana. Barcelona: Grup Enciclopèdia Catalana.
# Crion

Crion és un municipi francès situat al departament de Meurthe i Mosel·la i a la regió del Gran Est. L'any 2007 tenia 92 habitants.

## Demografia
### Població

El 2007 la població de fet de Crion era de 92 persones. Hi havia 39 famílies, de les quals 12 eren unipersonals (4 homes vivint sols i 8 dones vivint soles), 15 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 37 eren l'habitatge principal de la família i 6 estaven desocupats. 39 eren cases i 4 eren apartaments. Dels 37 habitatges principals, 30 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 1 tenia una cambra, 4 en tenien tres, 8 en tenien quatre i 24 en tenien cinc o més. 33 habitatges disposaven pel capbaix d'una plaça de pàrquing. A 14 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Crion el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 1 | 85 a 89 | 3 |
| 1 | 80 a 84 | 3 |
| 5 | 75 a 79 | 4 |
| 0 | 70 a 74 | 3 |
| 1 | 65 a 69 | 0 |
| 1 | 60 a 64 | 1 |
| 5 | 55 a 59 | 3 |
| 3 | 50 a 54 | 2 |
| 4 | 45 a 49 | 6 |
| 6 | 40 a 44 | 4 |
| 1 | 35 a 39 | 2 |
| 4 | 30 a 34 | 2 |
| 2 | 25 a 29 | 4 |
| 2 | 20 a 24 | 2 |
| 4 | 15 a 19 | 4 |
| 4 | 10 a 14 | 4 |
| 3 | 5 a 9 | 1 |
| 2 | 0 a 4 | 4 |

## Economia

El 2007 la població en edat de treballar era de 63 persones, 44 eren actives i 19 eren inactives. De les 44 persones actives 43 estaven ocupades (22 homes i 21 dones) i 1 aturada (1 dona i 1 dona). De les 19 persones inactives 7 estaven jubilades, 8 estaven estudiant i 4 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa alimentària, 2 d'empreses de construcció i 1 d'una empresa d'informació i comunicació.
L'any 2000 a Crion hi havia 6 explotacions agrícoles que ocupaven un total de 696 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Crion a l'INSEE.
* Évolution et structure de la population Fitxa amb el detall de dades de Crion a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ctenolabrus

Ctenolabrus és un gènere de peixos de la família dels làbrids i de l'ordre dels perciformes.

## Taxonomia

* Ctenolabrus rupestris (Linnaeus, 1758)

## Referències

* ↑ BioLib (anglès)
* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ ITIS (anglès)
* ↑ Animal Diversity Web (anglès)
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)

## Bibliografia

* Cuvier G. & Valenciennes A. 1839. Histoire naturelle des poissons. Tome treizième. Livre seizième. Des Labroïdes. Hist. Nat. Poiss. v. 13. i-xix + 1-505 + 1 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Russell Kamo

Russell Kamo (nascut el 7 de març de 1984) és un futbolista neozelandès que actualment juga pel Canterbury United del Campionat de Futbol de Nova Zelanda com a davanter.

## Trajectòria esportiva

Kamo inicià la seva carrera a l'avançada edat de 25 anys pel Canterbury United en un partit l'1 de novembre de 2009 contra el Waitakere United. En aquell partit jugat el Canterbury United perdé 0 a 1. En aquella temporada inicial va jugar en 16 partits marcant 6 gols.
La temporada 2010-2011 va marcar el seu primer hat trick pel club el 7 de novembre en un partit contra el Team Wellington en què guanyaren per un 4 a 2. Al final de la temporada Kamo marcà 8 gols en un total de 15 partits jugats pel club.
Kamo es va sobresortir de nou en la temporada següent. Es mostrà com a peça clau pel club al marcar 8 gols en un total de 14 partits jugats.

## Referències

* ↑ (anglès) «Russell Kamo – Player profile». Transfermarkt.co.uk. [Consulta: 14/04/2012.]
* ↑ (anglès) Pearce, Bob: «Waitakere edge new-look Dragons». Campionat de Futbol de Nova Zelanda. [Publicació: 01/11/2009.] [Consulta: 14/04/2012.]
* ↑ (anglès) «Russell Kamo – Special matches». Transfermarkt.co.uk. [Consulta: 14/04/2012.]
* ↑ (anglès) «Russell Kamo – Performance data – 09/10». Transfermarkt.co.uk. [Consulta: 14/04/2012.]
* ↑ (anglès) Cross, David: «Kamo hat-trick seals historic win for Cantabs». Campionat de Futbol de Nova Zelanda. [Publicació: 07/11/2010.] [Consulta: 14/04/2012.]
* ↑ (anglès) «Russell Kamo – Performance data – 10/11». Transfermarkt.co.uk. [Consulta: 14/04/2012.]
* ↑ (anglès) «Russell Kamo – Performance data – 11/12». Transfermarkt.co.uk. [Consulta: 14/04/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Russell Kamo a transfermarkt.co.uk
# Riu Clyde

El riu Clyde (Cluaidh en gaèlic escocès) és un dels rius principals d'Escòcia. S'estén al llarg de 176 km, el que el converteix en el desè riu més llarg del Regne Unit, i el tercer d'Escòcia. Travessa la ciutat de Glasgow, sent possiblement el riu més important per la construcció de vaixells i pel comerç de l'Imperi Britànic.

## Galeria

* Pont de vianants Saint Andrews.
* Pont Bells.
* Vista del riu Clyde al seu pas per Glasgow.
* Millennium Bridge
* L'estuari s'obra fins més enllà de Dumbarton
* Vista de Dumbarton amb la marea baixa.
* Vista cap a l'est del Districte Central de Glasgow.
* Vista sud del pont Tradeston.
# Creixement

«Creixement» té aquests significats:
* Biologia:
** Creixement bacterià, increment en el nombre de cèl·lules en un cultiu bacterià
** Creixement cel·lular, increment en el nombre de cèl·lules en un organisme o colònia
* Demografia:
** Creixement de la població o demogràfic, variació en el nombre d'individus d'una població d'éssers vius en un determinat període
** Creixement vegetatiu
* Economia: Creixement econòmic, increment en el valor total dels béns i serveis produïts per una economia
* Psicologia: Creixement personal
# STOVL

STOVL (de l'anglès de Short Take- Off and Vertical landing, «enlairament curt i aterratge vertical") és la capacitat d'alguns avions d'enlairar-se d'una pista d'aterratge curta o no preparada i per aterrar verticalment. L'avió més popular probablement és el Hawker Siddeley Harrier, que va ser pensat i dissenyat per ser un avió VTOL encara que actualment les seves característiques són STOVL donat les majors capacitats de combustible i armament amb les que ara compta. El mateix és aplicable per al futur F-35 Lightning II en la seva variant F-35B, que ja ha demostrat les seves capacitats VTOL en les proves del prototip i que actualment és considerat com una aeronau STOVL.
Exemples d'avions amb capacitat STOVL:
* EWR VJ 101C
* Mirage IIIv
* Iàkovlev Iak-38
* Iàkovlev Iak-141
* Lockheed Martin F-35B Lightning II
Exceptuant al Iak-38, cap dels avions esmentats va arribar a ser operatiu.

## Vegeu també

* CTOL: enlairament i aterratge convencionals.
* STOL: enlairament i aterratge curts.
* STOVL: enlairament curt i aterratge vertical.
* VTOHL: enlairament vertical i aterratge horitzontal.
* VTOL: enlairament i aterratge vertical.
* V/STOL: enlairament i aterratge vertical/curt.
* STOBAR: enlairament curt però recuperació mitjançant detenció.
* CATOBAR: enlairament assistit per catapulta però recuperació mitjançant detenció.
* CATO: enlairament assistit per catapulta.
* JATO/RATO: enlairament assistit per reactors/coets.
* ZLL/ZLTO: enlairament de llargària zero.

## Referències

* ↑ Jorge García de la Costa Terminologia aeronàutica
# Tropeolàcies

Tropaeolaceae, Tropaeolàcia o Tropaeolàcies és una família de plantes amb flors de l'ordre de les brassicals.
Són plantes herbàcies anuals o perennes. Una gran part de les espècies són originàries de l'Amèrica del Sud. La planta més coneguda d'aquesta família és la caputxina, planta de jardí comestible.
Segons la classificació APG II aquesta família forma part de l'ordre de les Brassicales, que a la vegada és part del grup dels eurosids II.

## Gèneres

Segons les classificacions tradicionals les tropaeolàcies tenen 3 gèneres:
* Magallana
* Tropaeastrum
* Tropaeolum

## Referències

* ↑ Segons l'Angiosperm Phylogeny Website (30 IV 2007) aquesta família ja només té un sol gènere (Tropaeolum).